Najeriya ƙasa ce da ke cikin ƙasashen da ake fataucin mutane musamman mata da ƙananan yara ta hanyar tilasta waɗanda akayi fataucin su don suyi karuwanci da kuma maida su bayi na tsawon lokaci bayan an gama lalata rayuwar su sai waɗanda suka yi fataucin su, su sallame su ba tare da duba wace rayuwa zasu tsinta kansu ba. Ana daukar mata da yara da aka yi safararsu a Najeriya daga yankunan karkara da ke kan iyakokin kasar – mata da ‘yan mata domin aikin gida ba tare da son rai ba da lalata, da kuma samari don yin aikin tilas a sana’ar sayar da titi, bautar gida, ma’adinai, da bara. Ana dauykar mata da kananan yara daga Najeriya zuwa wasu kasashen yammacin Afirka da Afirka ta Tsakiya, musamman Gabon, Kamaru, Ghana, Chadi, Benin, Togo, Nijar, Burkina Faso, da Gambia, don dalilai iri daya. Yara daga kasashen yammacin Afirka kamar Benin, Togo, da Ghana - inda dokokin kungiyar raya tattalin arzikin yammacin Afirka (ECOWAS) ke ba da damar shiga cikin sauki - suma ana tilasta musu yin aiki a Najeriya, wasu kuma suna fuskanta ayyuka masu wahala da qunci a ma'adanai na Najeriya.